EkBass/fiwiki-20250220-pages-articles huggingface dataset:
Rusovaskiyökkönen

Rusovaskiyökkönen (Autographa jota) on melko yleinen metalliyökkösiin kuuluva yöperhoslaji. == Koko ja ulkonäkö == Rusovaskiyökkönen muistuttaa paljon erityisesti kirjovaskiyökköstä (Autographa pulchrina). Etusiivet ovat yleisväritykseltään melko tasaisesti vaalean punertavanruskeat ja keskiosan takaosaa lukuun ottamatta selvästi ruusunpunahohteiset. Sisempi ja ulompi poikkiviiru ovat kaksinkertaiset, vaaleanruskeat, keskeltä vaaleat ja lähes suorat. Ulompi poikkiviiru tekee siiven kuitenkin takaosassa pienen mutkan sisäänpäin. Siiven keskellä on hopeanvalkoinen kuvio, joka muistuttaa muodoltaan kreikkalaisen aakkoston gammaa, mutta on usein jakaantunut kahdeksi erilliseksi osaksi. Kuviosta takareunaan saakka siipi on keskiosastaan lämpimän oranssinruskea. Siipiripset ovat alapinnaltaan yksiväriset. Takasiivet ovat vaalean kellanruskeat, ulkoreunastaan tummemmat. Siipiväli 43-46 mm.Svenska fjärilar ukmoths.org s. 217. == Levinneisyys ja lentoaika == Levinneisyysalue ulottuu Euroopasta Keski-Aasian poikki Siperian itäosiin.Norges sommerfugler Suomessa rusovaskiyökköstä tavataan Ahvenanmaalta lounaisrannikolle ja Hankoniemelle sekä idempänä Etelä-Karjalan ja Itä-Uudenmaan rannikoilla. Levinneisyys painottuu eteläisille rannikkoalueille ja sisämaasta havaintoja on vain vähän. Perhoset lentävät yhtenä sukupolvena kesäkuun puolivälistä heinäkuun lopulle.Perhoswiki == Elinympäristö ja elintavat == Tyypillisimmin rusovaskiyökkönen elää rehevissä kosteapohjaisissa lehti- ja sekametsissä, lehdoissa tai rannoilla. Satunnaisemmin sen saattaa kuitenkin tavata myös kuivemmilla paikoilla tai kulttuuriympäristöissä. Lajia tavataan yksitellen, mutta joskus sopivalla paikalla se voi olla runsaslukuinenkin. Perhoset lentävät yöllä, tulevat valolle ja käyvät kukilla. Syötille laji ei ilmeisesti juurikaan lennä. Keskenkasvuinen toukka talvehtii. == Ravintokasvi == Toukka elää erilaisilla ruohovartisilla kasveilla sekä lehtipuilla ja pensailla. == Lähteet == == Aiheesta muualla == * Bestimmungshilfe des Lepiforums * Moths and Butterflies of Europe and North Africa Luokka:Metalliyökköset
Abdul Halim Mu’adzam Shah

Almu’tasimu Billahi Muhibbuddin Tuanku Alhaj Abdul Halim Mu’adzam Shah Ibni Almarhum Sultan Badlishah (28. marraskuuta 1927 – 11. syyskuuta 2017) oli Kedahin osavaltion sulttaani ja Malesian kuningas. Hän oli Malesian historian ensimmäinen kuningas, joka on kruunattu tehtäväänsä kaksi kertaa. Ensimmäisen kerran hän toimi maan kuninkaana vuosina 1970–1975. Toistamiseen hänet valittiin kuninkaaksi vuonna 2011. Kedahin sulttaaniksi hän nousi isänsä sulttaani Badlishahin kuoltua vuonna 1958. ==Lähteet== Luokka:Malesian kuninkaat Luokka:Kedahin sulttaanit Luokka:Vuonna 1927 syntyneet Luokka:Vuonna 2017 kuolleet
Keski-Suomen Viikko

Keski-Suomen Viikko oli Jyväskylässa vuosina 1981–2014 ilmestynyt sosiaalidemokraattinen viikkolehti. Vuoteen 1996 saakka sen nimenä oli Vastin. Jyväskyläläisen Työn Voiman lakattua Keski-Suomen sosiaalidemokraattien äänenkannattajana toimi tamperelainen Kansan Lehti. Oma piirilehti perustettiin uudelleen vuonna 1981 nimellä Vastin. Julkaisuyhtiö Keski-Suomen Sanomalehti Oy:n toimitusjohtajaksi valittiin Erkki Syrjä, lehden päätoimittajaksi Kauko Hirvonen ja toimitussihteeriksi Unto Tikkanen. Ensimmäiset kuusi näytenumeroa julkaistiin vuoden 1981 lopulla. Levikki kasvoi nopeasti ja ylitti 10 000 kappaleen rajan kesällä 1985.Hämäläinen, s. 204–205. Lehtiyhtiö perusti Radio Jyväskylän,Patrikainen, Seppo - Joensuu, Miikka. Se olkoon vapauden työ. SDP:n Keski-Suomen piiri 1906-2006, s. 311-312, 373-374. Jyväskylä, 2007. ISBN 978-952-92-2586-6 meni mukaan muuhun liiketoimintaan ja eriytti Vastimen Keski-Suomen Viikkolehti Oy:ksi vuonna 1990Hämäläinen, s. 206.. Vastimen levikki kääntyi laskuun ja julkaisuyhtiön talous alkoi heikentyä 1990-luvun alussaHämäläinen, s. 206–207.. Radioyhtiö Jyväskylän seudun paikallisradio Oy jouduttiin myymään laman takia. Lehden nimi muutettiin vuonna 1997 Keski-Suomen Viikoksi, jonka levikki saatiin nostettua yli 7 700 kappaleen. Päätoimittajina työskentelivät 1990-luvulla Paula Siltari, Vesa Karvinen ja Risto Eronen. 2000-luvun alussa päätoimittajaksi valittiin Hannu Tuovinen.Hämäläinen, s. 208–209. Keski-Suomen Viikon toiminta muuttui epävarmaksi, kun SDP päätti keskittää viestintätukensa pää- äänenkannattajalleen ja puolueen omaan viestintään. Lehden julkaisemista kuitenkin jatkettiin puolueen myöntämän pienen tuen ja alueen työväenjärjestöjen avulla. Keski-Suomen Viikon ilmestyminen lakkasi maaliskuussa 2014 taloudellisten vaikeuksien ja levikin laskemisen vuoksi.Hämäläinen, s. 209. ==Lähteet== * ===Viitteet=== Luokka:SDP:n lehdet Luokka:Jyväskylän media
Enrique Peña Nieto

Enrique Peña Nieto (s. 20. heinäkuuta 1966) meksikolainen poliitikko, entinen kuvernööri ja maan presidentti 2012-2018. Heinäkuun 2012 parlamenttivaalien jälkeen oli pitkään epäselvää tuleeko Nietosta vai Andrés Manuel López Obradorista maan seuraava presidentti. Obrador syytti Nietoa äänten ostamisesta. Vaalituomioistuin julisti elokuussa Nieton vaalien voittajaksi, ja hän vannoi virkavalan joulukuun alussa. Nieto on Institutionaalisen vallankumouspuolueen jäsen. Hänen nykyinen vaimonsa, Angela Rivera, on entinen näyttelijä. ==Lähteet== Luokka:Meksikon presidentit Luokka:Vuonna 1966 syntyneet Luokka:Elävät henkilöt
Pete Lapio

Pete Lapio (s. 26. lokakuuta 1977)http://ruumiit.com/index.php?id=4 on suomalainen muusikko. Hän on toiminut death metal -yhtyeen Sotajumalan kitaristina vuosina 2000–2002 ja jälleen vuodesta 2003. Hän soittaa myös yhtyeissä Estrangulados, Grimm's Journey, Viilto ja Herra Virtanen & Kuolemansynti, sekä on aiemmin kuulunut Ravenduskiin. Lapio on maininnut musiikillisiksi vaikuttajikseen Pekka Pohjolan, Anssi Tikanmäen, Vesa-Matti Loirin, Iron Maidenin, Rushin, Steve Lukatherin, Pat Methenyn ja John Petruccin. == Lähteet == == Aiheesta muualla == * Pete Lapio sotajumala.fi- sivustolla * Luokka:Suomalaiset kitaristit Luokka:Vuonna 1977 syntyneet Luokka:Elävät henkilöt
Raggmunk

thumb|Latkes on muunnelma raggmunkista. Raggmunk on ruotsalainen ruokalaji. Se tehdään perunasta, johon lisätään maitoon sekoitettuja jauhoja sekä toisinaan myös kananmunaa. Ruoka valmistetaan paistamalla lettujen tavoin. Raggmunk tarjoillaan tyypillisesti pekonin ja puolukkahillon kanssa. Raggmunk on Itä- Göötanmaan maakuntaruoka.www.ostergotland.info Ruotsissa raggmunkia on saatavilla myös kaupoista valmiina kylmätuotteena. ==Etymologia== Sana raggmunk ei ole ruotsin kielessä kovin vanha. Ensi kerran sitä tiedetään käytetyn vuonna 1904. Yhdyssanan alkuosan ragg merkitys on rapea ja loppuosa munk juontuu munkkipannusta, jota käytetään ruokalajin valmistukseen. ==Raggmunk uunipellillä== Raggmunkia voidaan valmistaa myös uunipellillä. Tämä muunnelma valmistetaan paistamalla pellillä aluksi pekoni. Tämän jälkeen pellille kaadetaan raggmunktaikina, lisätään paistettu pekoni ja jätetään ruoka kypsymään uuniin. Uunissa paistettu raggmunk nautitaan puolukkahillon ja joskus myös juoksevan kerman kanssa. Öölannissa tästä muunnelmasta käytetään nimitystä lufsa ja Smoolannissa råriven pannkaka. ==Samankaltaisia ruokalajeja== Raggmunkin kaltaisia ruokalajeja kuuluu sekä juutalaiseen että useiden Itä- ja Keski-Euroopan maiden (kuten Englannin, jossa ruokaa kutsutaan nimellä potato pancake) keittiöön. ==Katso myös== * Rösti ==Lähteet== * Klencke, H.;Hushållslära * Swahn, Jan-Öjvind; Mathistorisk uppslagsbok (Ordalaget bokförlag, Bromma 1999), s. 200 * Östgötamat ===Viitteet=== == Aiheesta muualla == Luokka:Ruotsalainen keittiö
Tomi Otsala

Tomi Otsala (s. 7. heinäkuuta 1977)http://ruumiit.com/index.php?id=2 on death metal -yhtyeen Sotajumalan basisti, taustalaulaja, lauluntekijä sekä perustajajäsen. Hän soittaa myös yhtyeissä Estrangulados, Grimm's Journey, ja Herra Virtanen & Kuolemansynti. Musiikillisiksi vaikuttajikseen Otsala on nimennyt Steve Harrisin, Amorphiksen, David Vincentin, John Myungin, Kosen, Pertin, Tapio Rautavaaran ja Kreatorin. Otsala käyttää Deanin Edge Pro -bassokitaraa. == Lähteet == == Aiheesta muualla == * Tomi Otsala sotajumala.fi -sivustolla * Luokka:Suomalaiset basistit Luokka:Vuonna 1977 syntyneet Luokka:Elävät henkilöt
Panttilainaamo (televisiosarja)

Panttilainaamo () on yhdysvaltalainen tositelevisiosarja, joka kertoo Las Vegasissa sijaitsevasta Harrisonin perheen omistamasta World Famous Gold & Silver Pawn Shop -panttilainaamosta. Ohjelmassa ihmiset tuovat arvokkaiksi luulemiaan tavaroita pantattavaksi tai myytäväksi panttilainaamoon, minkä jälkeen Harrisonit pyrkivät selvittämään tavaran aitouden, sen arvon ja sopimaan sen hinnasta. Ohjelmaa esittää Yhdysvalloissa History Channel ja Suomessa Jim. Panttilainaamo on erityisesti Yhdysvalloissa ollut hyvin suosittu ja se on nykyisin History Channelin suosituin ohjelma.http://edition.cnn.com/2014/04/30/showbiz/tv/pawn-stars-game-show/ History Channel esittää kesällä 2014 Panttilainaamon spin-off- tietokilpailuohjelmaa Pawnography, jossa Harrisonit ja mukaan valitut kilpailijat vastaavat tietovisakysymyksiin. Jimillä esitetään sarjan spin- offia, autonrakentaja Danny ”Count” Kokerin isännöimää Counting Carsia, nimellä Panttilainaamon autospesialistit. Sarjassa esiintynyt Richard Benjamin Harrison kuoli 25. kesäkuuta 2018. == Lähteet == Luokka:2000-vuosikymmenen yhdysvaltalaiset tositelevisiosarjat Luokka:2010-luvun yhdysvaltalaiset tositelevisiosarjat Luokka:2020-luvun yhdysvaltalaiset tositelevisiosarjat Luokka:Historyn televisio-ohjelmat
Otsala

Otsala on suomenkielinen sukunimi. Otsala-nimisiä henkilöitä: * Aake Otsala (s. 1976), suomalainen muusikko, musiikkituottaja, äänittäjä ja miksaaja * Elina Otsala, suomalainen radiojuontaja * Tomi Otsala (s. 1977), suomalainen muusikko
Millesgården

pienoiskuva|Millesgården-taidemuseo. Millesgården on Lidingössä Tukholman lähellä sijaitseva taidemuseo ja veistospuisto. Millesgården on kuvanveistäjä Carl Millesin ja hänen vaimonsa Olgan elämäntyö, minne he rakensivat taiteilija-ateljeen ja sitä ympäröivän puiston veistoksineen. Millesgården säätiöitiin vuonna 1936, ja siitä tuli ruotsalaisten yhteistä omaisuutta. == Lähteet == == Aiheesta muualla == Luokka:Ruotsin taidemuseot Luokka:Ruotsin patsaat ja veistokset Luokka:Ruotsin puistot Luokka:Veistospuistot Luokka:Lidingön kunta
Kosti Orbinski

Kosti Orbinski (s. 28. helmikuuta 1980)http://ruumiit.com/index.php?id=3 on suomalainen muusikko. Hänet tunnetaan parhaiten death metal -yhtyeen Sotajumalan kitaristina, biisintekijänä ja perustajajäsenenä. Musiikillisiksi vaikuttajikseen Orbinski mainitsee Iron Maidenin, Megadethin, Deiciden, Morbid Angelin, Dream Theater ja P.T.P.Lapion. == Lähteet == == Aiheesta muualla == * Kosti Orbinski sotajumala.fi -sivustolla * Luokka:Suomalaiset kitaristit Luokka:Vuonna 1980 syntyneet Luokka:Elävät henkilöt
Josefina Vázquez Mota

Josefina Eugenia Vázquez Mota (s. 20. tammikuuta 1961 México) on meksikolainen poliitikko. Mota on hallitusta johtavan Kansallisen toimintapuolueen (PAN) jäsen. Heinäkuun 2012 parlamenttivaaleissa hän oli puolueensa ehdokkaana maansa ensimmäiseksi naispresidentiksi. ==Lähteet== Luokka:Meksikolaiset poliitikot Luokka:Vuonna 1961 syntyneet Luokka:Elävät henkilöt Luokka:Meksikon ministerit
Tenorissimo

Tenorissimo on kahden suomalainen tenorilaulajan Reijo Ikosen ja Lasse Riutamaan muodostama duo. Se sai alkunsa eräässä syntymäpäiväkonsertissa marraskuussa 2008. Siitä lähtien Tenorissimolla on ollut satoja konsertteja eri puolilla Suomea. Debyyttilevy Tenorissimo ilmestyi syksyllä 2009. Vuoden 2018 aikana Tenorissimo kunnioitti Mauno Kuusiston syntymän 100-vuotisjuhlaa yli kolmellakymmenellä konsertilla eri puolilla Suomea. Elokuussa 2018 ilmestyi Tenorissimolta Mauno Kuusiston tunnetuimmista kappaleista koostuva äänite Kertokaa se hänelle. == Diskografia == * Tenorissimo (Aikamedia, 2009) == Aiheesta muualla == * Kotisivut Luokka:Suomalaiset lauluyhtyeet
Vie tuuli laivaa

Vie tuuli laivaa (MLMC-2102) on Finntrion vuonna 1987 ilmestynyt ja viimeiseksi jäänyt studioalbumi. Albumi sisältää pääasiassa iskelmämusiikkia. Albumin julkaisi Musiikki-Laiho, joka vastasi myös yhtyeen edellisen studioalbumin Lounatuulen laulu: Finntrio tänään lapsille julkaisusta. == Kappaleet == Albumi Fono.fi -sivuston äänitetietokannassa. Kaikki sovitukset Kari Hillo. A-puoli # Merimiehen lähtölaulu – 3.04 (Säv. ja san. Sakari Virkki) # Kun tuulee – 3.40 (Säv. ja san. Jussi Asu) # Kuisketta yön – 3.12 (Säv. ja san. Erkki Liikanen) # Matkalla Pasilaan (The L&N; don't stop here anymore) – 3.03 (Säv. ja san. Bobby Goldsboro, suom. san. Sakari Virkki) # Syysaamu – 3.04 (Säv. ja san. Kari Hillo) # Talven nukkunut karhu – 3.04 (Säv. ja san. Sakari Virkki) B-puoli # Jospa oisit kaunokukka – 2.35 (Säv. ja san. Trad., suom. san. Yrjö Suomalainen) # Taas kuulen kuinka sataa – 2.35 (Säv. ja san. Jussi Asu) # Sait multa kukkaset toukokuun (Greensleeves) – 3.23 (Säv. Trad., suom. san. R. Kisko) # Paiskaa puita nuotioon – 3.18 (Säv. Trad., san. Hannu Karlsson) # Paluu – 3.25 (Säv. Petri Hohenthal, san. Hannu Karlsson)) # Meri on hiljainen – 3.47 (Säv. Trad., san. Sakari Virkki) == Tekijät == === Finntrio === * Tapio Kyöstilä * Sakari Virkki * Stig-Olof Sandberg === Muut === * Musiikin ja laulujen sovitukset: Kari Hillo * Tuotanto, äänitys ja miksaus: ML-Studio, Kari Hillo == Lähteet == C-kasetti, MLMC-2102 Luokka:Vuoden 1987 albumit Luokka:Finn Trion albumit
Etyylibromiasetaatti

Etyylibromiasetaatti (C4H7BrO2) on etanolin ja bromietikkahapon esteri. Yhdistettä käytetään orgaanisessa synteesissä ja kyynelkaasuna. ==Ominaisuudet ja käyttö== Huoneenlämpötilassa etyylibromiasetaatti on kirkasta tai kellertävää nestettä, joka höyrystyy melko helposti. Yhdiste liukenee huonosti veteen ja hajoaa hitaasti veden vaikutuksesta. Paremmin etyylibromiasetaatti liukenee etanoliin tai dietyylieetteriin. Yhdistettä voidaan valmistaa etikkahaposta kahdessa vaiheessa. Ensimmäisessä vaiheessa etikkahappo bromataan, jolloin muodostuu bromietikkahappoa. Bromietikkahappo esteröidään etanolin kanssa väkevän rikkihapon toimiessa katalyyttinä, jolloin tuotteeksi muodostuu etyylibromiasetaattia. Etyylibromiasetaatti on myrkyllistä ja ärsyttävää, minkä vuoksi sitä on käytetty kyynelkaasuna. ensimmäisessä maailmansodassa ranskalaiset käyttivät etyylibromiasetaattia taistelukaasuna saksalaisia vastaan. Etyylibromiasetaattia käytetään eräiden lääkeaineiden, kuten karbokromeenin, mibefradiilin ja sulindaakin valmistamiseen.David Ioffe & Ron Frim: Bromine, Organic Compounds, Kirk-Othmer Encyclopedia of Chemical Technology, John Wiley & Sons, New York, 2011. Viitattu 11.12.2012 Orgaanisessa synteesissä etyylibromiasetaattia käytetään erityisesti niin kutsutussa Reformatski-reaktiossa, jossa etyylibromiasetaatti reagoi sinkkimetallin kanssa muodostaen sinkkienolaatin, joka voi reagoida karbonyyliyhdisteiden kanssa muodostaen β-hydroksiestereitä. Etyylibromiasetaatti reagoi myös trifenyylifosfiinin kanssa, jolloin muodostuvaa tuotetta käytetään Wittig-reaktioissa esimerkiksi etyylikinnamaatin valmistamiseen. : ==Lähteet== Luokka:Esterit
Oikean käden tie

Oikean käden tie (sanskr. dakshinachara) on käsitteenä peräisin Intian uskonnollisesta ajattelusta. Termillä tarkoitetaan uskonnollista traditiota seuraavaa hengellistä tai esoteerista koulukuntaa, vastakohtana tabuja rikkovalle vasemman käden tielle (sanskr. vamachara). Länsimaisen näkemyksen mukaan oikean käden tiehen liittyy uskonnollista perinteestä peräisin olevien moraalisäännösten noudattaminen ja yhteisön hyväksi toimiminen. Tällainen oikean käden tien muoto on esimerkiksi kristosofia, joka painottaa opissaan Jeesuksen Vuorisaarnassaan esittämiä eettisiä ohjeita henkisen kehityksen ohjenuorana. Luokka:Uskonto Intiassa Luokka:Vasemman käden polku en:Right- Hand_Path
Joaquín Guzmán Loera

Joaquín Archivaldo Guzmán Loera, alias El Chapo Guzmán (suomeksi ”Pätkä Guzman”) (s. 1954 tai 1957) on meksikolainen Sinaloan huumekartellin johtaja. Hän ehti paeta vankilasta kahdesti ennen kuin jäi 2016 kiinni kolmannen kerran, ja hänet luovutettiin Yhdysvaltoihin oikeudenkäyntiä varten. ”El Chaposta” tuli vuonna 2003 Meksikon vaikutusvaltaisin huumekauppias, kun poliisi pidätti hänen kilpailijansa. Forbes-lehden mukaan Guzmán oli vuosina 2009–2011 Meksikon toiseksi vaikutusvaltaisin mies. Vuonna 2001 ”El Chapo” oli Meksikon 10. rikkain mies. Forbesin mukaan ”El Chapo” oli vuonna 2013 maailman 67. vaikutusvaltaisin henkilö.No. 67: Joaquin Guzman Loera Sittemmin hän on pudonnut listalta. Talouslehti Forbes arvioi vuonna 2009 Guzmánin omaisuuden arvoksi miljardi dollaria. Guzmán avioitui vuonna 2007 kolmannen kerran 20-vuotiaan yhdysvaltalaisen kauneuskuningattaren Emma Coronel Aispuron kanssa. == Vangitsemiset, karkaamiset == Guzmán vangittiin Guatemalassa vuonna 1993 ja tuomittiin 20 vuoden vankeusrangaistukseen murhasta ja huumekaupasta. Hänet luovutettiin Meksikoon, mutta hän karkasi vuonna 2001 Puente Granden vankilasta vartijoiden avustamana. Guzmán saatiin uudelleen kiinni vasta helmikuussa 2014. Heinäkuussa 2015 hän karkasi Altiplanon vankilasta. Ensimmäisen paon yhteydessä Yhdysvaltain hallitus ilmoitti maksavansa Guzmánista viiden miljoonan Yhdysvaltain dollarin palkkion. El Chapo jäi kiinni 8. tammikuuta 2016 yrittäessään tehdä elokuvaa elämästään ja ollessaan asianajajiensa välityksellä yhteydessä elokuvantuottajiin ja näyttelijöihin. Sean Pennille annettu haastattelu johti viranomaiset El Chapon jäljille. Meksikon merijalkaväen sotilaat saartoivat talon, jossa Guzmán ja muita rikollisia piileksi. Osa rikollisista kuoli tulitaistelussa. Guzmán oli rakennuttanut maanalaisen pakotien. Guzmán pakeni erään toisen kanssa ilmeisesti viemäritunnelin kautta ja varasti auton. Auton omistaja hälytti poliisin, joka pysäytti auton ja Guzmán jäi kiinni. Guzmán luovutettiin tammikuussa 2017 amerikkalaisviranomaisille pitkään jatkuneen painostuksen jälkeen. Yhdysvalloissa arvioitiin, että Meksikossa Sinaloan kartelli pääsisi vaikuttamaan oikeudenkäyntiin. Riskinä olisi ollut myös pako. Oikeudenkäynti alkoi marraskuussa 2018. Helmikuussa 2019 Guzmán todettiin syylliseksi muun muassa 155 000 kokaiinitonnin ja muiden huumeiden salakuljettamiseen Yhdysvaltoihin 25 vuoden aikana sekä laittomaan aseiden hallussapitoon ja rahanpesuun. Saman vuoden heinäkuussa hänelle langetettiin elinkautinen vankeustuomio sekä lisäksi 30 vuotta vankeutta. Vankeuttaan hän alkoi suorittaa huippuvarmassa supermax-luokituksen vankilassa ADX Florencessa.Huumeparoni ”El Chapo” siirrettiin vankilaan, josta kukaan ei ole koskaan paennut Ilta-Sanomat 20.7.2019, viitattu 15.11.2020 == Lähteet == === Viitteet === Luokka:Meksikolaiset rikolliset Luokka:Huumerikolliset Luokka:Elinkautisvangit Luokka:1950-luvulla syntyneet Luokka:Elävät henkilöt
Yhdysvaltain presidentinvaalit 1912

Yhdysvaltain presidentinvaalit 1912 järjestettiin 5. marraskuuta 1912. Vaalit voitti demokraatti Woodrow Wilson haastajinaan progressiivi Theodore Roosevelt ja republikaani William Howard Taft. Aluksi Roosevelt ja Taft kilpailivat republikaanisen puolueen ehdokkuudesta. Rooseveltin hävittyä hän loi vaaleja varten oman puolueensa, myös "Bull Moose Partyksi" kutsutun Progressiivisen puolueen. == Ehdokkaat == Demokraattinen puolue: *Woodrow Wilson, New Jerseyn kuvernööri *Champ Clark edustajainhuoneen puhemies *Judson Harmon, Ohion kuvernööri *Oscar Underwood, edustajainhuoneen enemmistöjohtaja *Eugene Foss, Massachusettsin kuvernööri *Thomas R. Marshall, Indianan kuvernööri *Simeon E. Baldwin, Connecticutin kuvernööri Progressiivinen puolue: *Theodore Roosevelt, Yhdysvaltain entinen presidentti Republikaaninen puolue: *William Howard Taft, Yhdysvaltain istuva presidentti *Theodore Roosevelt, Yhdysvaltain entinen presidentti *Robert M. La Follette, senaattori Sosialistinen puolue: *Eugene V. Debs, ammattiyhdistysjohtaja == Lähteet == == Aiheesta muualla == *Geoelections - Kartta vuoden 1912 presidentinvaalien annetuista äänistä Luokka:1912 Presidentinvaalit 1912
C6H12

C6H12 on seuraavien yhdisteiden molekyylikaava: *Sykloheksaani *Hekseeni *Metyylisyklopentaani *4-metyyli-1-penteeni
Pierre Auger -observatorio

Pierre Auger -observatorio on ultrakorkeaenergisiä kosmisia hiukkasia tutkiva kansainvälinen koe. Se sijaitsee Mendozassa, Argentiinassa ja on pinta- alaltaan suurin kosmisiä säteitä tutkiva koe. Koe tutkii kosmisia hiukkasia, joilla on energiaa enemmän kuin 1018 eV mittaamalla hiukkasten vuota, saapumissuuntaa sekä massajakaumaa. Pierre Auger -projektin esittelivät Jim Cronin ja Alan Watson vuonna 1992. Datan keräys aloitettiin vuonna 2004, ja koelaitteisto saatiin rakennettua valmiiksi 2008. ==Koelaitteisto== Kokeeseen kuuluu noin 1660 Tserenkov-ilmaisinta sekä fluoresenssi-teleskooppeja. Kokeen Tserenkov-ilmaisimet sijaitsevat noin 1400 metriä merenpinnan yläpuolella ja ne muodostavat ilmaisinkokonaisuuden, joka on levitetty maan pinnalle noin 3000 m2 suuruiselle pinta-alalle. Fluoresenssi-teleskoopit on asetettu Tserenkovin-ilmaisimien ympärille. Korkeaenergisten kosmisten hiukkasten tutkimuksessa on syytäkin sijoittaa ilmaisimet hyvin laajalle pinta-alalle, sillä energian 1020 eV hiukkasia saapuu vain noin yksi kappale vuosisadassa neliökilometrin alueelle. Tserenkovin-ilmaisimien tarkoitus on havaita ilmasuihkun myoneita, elektroneita ja positroneita ja fotoneita. Fluoresenssi- teleskoopeilla sen sijaan havaitaan fluoresenssivaloa, joka emittoituu ilmasuihkuhiukkasen virittämästä ilmakehän typpiatomista. == Lähteet == ==Aiheesta muualla== Luokka:Hiukkasilmaisimet Luokka:Hiukkasfysiikan tutkimuslaitokset Luokka:Kosminen säteily
Brasileirinho

Brasileirinho (Brasileirinho - Grandes Encontros do Choro) on vuonna 2005 ensi-iltansa saanut Mika Kaurismäen ohjaama suomalais-sveitsiläis- brasilialainen dokumenttielokuva brasilialaisesta choro-musiikista. ==Lähteet== == Aiheesta muualla == * * Elokuvan sivusto Luokka:Brasilialaiset elokuvat Luokka:Suomalaiset dokumenttielokuvat Luokka:Mika Kaurismäen ohjaamat elokuvat Luokka:Vuoden 2005 dokumenttielokuvat
Soitellaan

Soitellaan (Hanging Up) on vuonna 2000 ensi-iltansa saanut Diane Keatonin ohjaama draamakomedia. == Näyttelijät == Lähde: Viitattu 23.8.2021. Viitattu 23.8.2021. == Lähteet == Luokka:Vuoden 2000 yhdysvaltalaiset elokuvat Luokka:Yhdysvaltalaiset draamakomediaelokuvat
Dog, palkkionmetsästäjä

Dog, palkkionmetsästäjä (Dog the Bounty Hunter) on yhdysvaltalainen tositelevisiosarja, jossa esitetään Duane ”Dog” Chapmanin ja hänen perheensä työtä palkkionmetsästäjänä. Sarjaa kuvattiin kahdeksan tuotantokautta 230 jakson verran vuosina 2004–2012. Sarjan tuotti A&E; Network kanava yhdessä Chapmanin kanssa ja jaksot kuvattiin pääosin Havaijilla ja Coloradossa. Sarjassa esiintyivät Dogin lisäksi säännöllisesti hänen vaimonsa Beth, poikansa Leland, veljensä Tim ”Youngblood” Chapman, poikansa Duane Lee, tyttärensä ”Baby” Lyssa Chapman ja ystävä Justin Bihag. Sarjan tunnusmusiikin sävelsi Ozzy Osbourne. Suomessa sarjaa esitettiin joulukuusta 2012 lähtien Kutosella arkisin kello 20:30. Aiemmin sarjaa esitettiin Subilla nimellä Mieheni on palkkionmetsästäjä. 21\. huhtikuuta 2012 A&E; lopetti sarjan tekemisen kahdeksan tuotantokauden jälkeen sitaatilla: "Jokaisella koiralla on päivänsä". ==Lähteet== Luokka:2000-vuosikymmenen yhdysvaltalaiset tositelevisiosarjat Luokka:2010-luvun yhdysvaltalaiset tositelevisiosarjat
Open Water

Open Water (Open Water) on vuonna 2003 ensi-iltansa saanut Chris Kentisin ohjaama jännityselokuva pariskunnasta, joka joutuu selviytymään Australian Isolla valliriutalla kun sukellusyritys unohtaa heidät pois paluukuljetuksesta. Elokuva perustuu todelliseen tapaukseen. == Lähteet == Luokka:Vuoden 2003 yhdysvaltalaiset elokuvat Luokka:Tositapahtumiin perustuvat elokuvat Luokka:Yhdysvaltalaiset jännityselokuvat Luokka:Elokuvat merenkulusta
Human Traffic – viikonloppu on täällä

Human Traffic - viikonloppu on täällä (Human Traffic) on vuonna 1999 ensi- iltansa saanut walesiläisen Justin Kerriganin ohjaama brittiläinen independent-elokuva. == Pääosat == Lähde: Viitattu 22.6.2021. == Lähteet == == Aiheesta muualla == * * * Luokka:Vuoden 1999 brittiläiset elokuvat Luokka:Brittiläiset komediaelokuvat Luokka:Päihdeaiheiset elokuvat
Jääpallon Suomensarja 1969

Jääpallon Suomensarja kaudella 1968–1969 pelattiin nelilohkoisena. Lohkovoittajat etenivät SM-sarjakarsintaan, jonka kaksi parasta nousivat SM- sarjaan seuraavaksi kaudeksi. == Sarjataulukko == === Etelälohko === Joukkue O V T H Maalit P Käpylän Urheilu-Veikot 14 14 0 0 160–17 28 Tolkis Bollklubb, Porvoon mlk 14 12 0 2 68–36 24 Lohjan Kisa-Veikot 14 8 0 6 67–51 16 Vesta, Helsinki 14 7 1 6 59–54 15 Pallokerho-35, Helsinki 14 6 1 7 56–62 13 Dicken, Helsinki 14 5 0 9 58–61 10 IF Gnistan, Helsinki 14 2 0 12 33–99 4 Arsenal, Helsinki 14 1 0 13 33–154 2 === Länsilohko === Joukkue O V T H Maalit P Vaajakosken Pallo 8 8 0 0 52–9 16 Sandvikens IK 8 3 2 3 22–29 8 Jääpallo-64, Tampere 8 2 3 3 33–31 7 Narukerä, Pori 8 2 2 4 27–28 6 Jyväskylän Palloseura 8 0 3 5 11–48 3 === Itälohko === Joukkue O V T H Maalit P Joensuun Maila-Pojat 6 5 0 1 28–20 10 Varkauden Pallo-Pojat 6 3 1 2 25–19 7 Veiterä, Lappeenranta 6 3 0 3 27–18 6 Varkauden Työväen Palloilijat 6 0 1 5 13–36 1 Reipas, Lahti Keskeytti kilpailun Keskeytti kilpailun Keskeytti kilpailun Keskeytti kilpailun Keskeytti kilpailun Keskeytti kilpailun === Pohjoislohko === Joukkue O V T H Maalit P Oulun Tarmo 6 4 2 0 41–12 10 Pateniemen Vesa 6 4 0 2 28–23 8 Oulun Rautatien Urheilijat 6 2 2 2 29–23 6 Rovaniemen Palloseura 6 0 0 6 5–55 0 Tornion Palloveikot Luopui sarjasta Luopui sarjasta Luopui sarjasta Luopui sarjasta Luopui sarjasta Luopui sarjasta === SM-sarjakarsinta === Joukkue O V T H Maalit P KUV JMP VaPa OTa Käpylän Urheilu-Veikot 3 2 1 0 19–9 5 8–4 – – Joensuun Maila-Pojat 3 2 0 1 12–12 4 – 3–0 5–4 Vaajakosken Pallo 3 1 0 2 2–9 2 0–6 – 2–1 Oulun Tarmo 3 0 1 2 10–12 1 5–5 – – KUV ja JMP nousivat SM-sarjaan, josta putosivat Porvoon Akilles ja Imatran Pallo-Salamat ==Lähteet== * Suomen Palloliiton toimintakertomus 1969 * Suomen Palloliiton toimintakertomus 1969 (jatkuu) ===Viitteet=== 1969 Luokka:Vuoden 1969 jääpallo
Kidd

Kidd on muun muassa seuraavien henkilöiden sukunimi: * Alexander Kidd, brittiläinen köydenvetäjä * Brian Kidd (s. 1949), englantilainen jalkapalloilija ja valmentaja * Isaac C. Kidd (1884–1941), yhdysvaltalainen kontra-amiraali * Isaac C. Kidd Jr. (1919–1999), yhdysvaltalainen amiraali * Jason Kidd (s. 1973), yhdysvaltalainen koripalloilija * Johnny Kidd (1935–1966), brittiläinen laulaja * Michael Kidd (1915–2007), yhdysvaltalainen koreografi * Michael Kidd-Gilchrist (s. 1993), yhdysvaltalainen koripalloilija * Trevor Kidd (s. 1972), kanadalainen jääkiekkomaalivahti * William Kidd (1645–1701), skotlantilainen merirosvokapteeni * Tyson Kidd, oik. Theodor James Wilson (s. 1980), kanadalainen showpainija == Kirjailijanimi == * Rob Kidd, useiden kirjailijoiden yhteinen salanimi == Kuvitteellisia henkilöitä == * Alex Kidd, pelihahmo Segan videopeleissä 1980-luvulta * Joe Kidd, Clint Eastwoodin samannimisen lännenelokuvan päähenkilö == Nimen muita merkityksiä == * Kidd-luokka, Yhdysvaltain laivaston 1980-luvulla valmistunut hävittäjäluokka * USS Kidd, Yhdysvaltain laivaston Kidd-luokan hävittäjä ja:キッド
Antennivilkuttaja

Antennivilkuttaja (Paracheilinus filamentosus) on huulikalojen heimoon kuuluva kala. Antennivilkuttaja on pääosin punainen, vatsapuoleltaan valkoinen. Se kasvaa 12–15 cm pitkäksi. Antennivilkuttajia elää Indonesiassa, Malesiassa, Fiippiineillä, Papua-Uusi-Guinean pohjoisosassa ja Salomonsaarilla. Sitä on tavattu myös Isolla valliriutalla. Antennivilkuttajat elävät suurissa ryhmissä yli kymmenen metrin syvyydessä koralliriuttojen ulkorinteillä, notkelmissa ja laguuneissa. Ne syövät eläinplanktonia ja muita avoveden selkärangattomia. == Lähteet == Luokka:Meriakvaariokalat Luokka:Huulikalat
Kirsikan maku

Kirsikan maku (طعم گيلاس,Ta’ame-gilas) on vuonna 1997 ensi-iltansa saanut Abbas Kiarostamin käsikirjoittama ja ohjaama iranilainen draamaelokuva. Se on tarina miehestä, joka ajelee ympäriinsä etsimässä ihmistä, joka isosta rahasummasta lupautuisi luomaan umpeen hänen valmiiksi kaivamansa haudan sen jälkeen kun hän ensin tekee itsemurhan. Elokuva voitti Kultainen palmu -palkinnon vuoden 1997 Cannesin elokuvajuhlilla. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti Kirsikan maun kaikkien aikojen sadan parhaan ei- englanninkielisen elokuvan joukkoon. == Näyttelijät == Lähde: Viitattu 17.12.2021. == Lähteet == Luokka:Abbas Kiarostamin ohjaamat elokuvat Luokka:Vuoden 1997 elokuvat Luokka:Iranilaiset draamaelokuvat
Sikojen vallankumous

Sikojen vallankumous (Sigade revolutsioon) on vuonna 2004 ensi-iltansa saanut Jaak Kilmin ja René Reinumäen ohjaama virolainen elokuva. == Tarina == Kesällä 1986 eletään Neuvosto-Viron lopun alkua. Sadat opiskelijat ovat kokoontuneet isoille festivaaleille, mutta ryhtyvät kapinaan liian tiukkoja sääntöjä vastaan. Päähenkilö on 16-vuotias Tanel, joka on aluksi kiinnostunut lähinnä menettämään neitsyytensä ja humaltumaan. Mutta kapina saa hänetkin ajattelemaan asioita syvemmin. == Lähteet == Luokka:Virolaiset elokuvat Luokka:Vuoden 2004 elokuvat
Kilometrikorvaus

Kilometrikorvaus on työnantajan työntekijälle työhön liittyvistä matkoista maksava rahamäärä, jonka suuruus määräytyy kulloistenkin alan taksojen mukaan, ja siitä on olemassa valtioneuvoston ohjeet. Se ei yleensä koske matkoja kotoa työpaikalle. Myös yrittäjä voi merkitä itselleen kilometrikorvauksia.http://www.kilometrikorvaus.fi/ Valtiovarainministeriö ilmoitti elokuussa 2012 aikovansa leikata verottomia kilometrikorvauksia oman auton käytöstä. Verottomasti voisi maksaa enää 43 senttiä 15 000 kilometriin asti ja sen jälkeen 25 senttiä kilometriltä aiemman 45 sentin sijaan.Kilometrikorvaus - ihan kuin kreikkalaista verotusta ja siksi niin ihanaa , Talouselämä, 6.8.2012 Leikkaussuunnitelmia ei kuitenkaan toteutettu. Asunnon ja työpaikan välistä matkaa ei lasketa verotuksessa työhön liittyväksi työmatkaksi. ==Kilometrikorvaus oman auton käytöstä työmatkalla== Jos teet työmatkan omalla autolla, työnantaja voi maksaa sinulle verottomasti kilometrikorvausta oman auton käytöstä. Korvauksen suuruus määritellään Verohallinnon vuosittain antamassa päätöksessä. Vuonna 2022 verovapaan kilometrikorvauksen määrä voi olla 46 senttiä kilometriltä. Kilometrikorvaukseen vaikuttaa muun muassa se, onko kyseessä oma auto vai työsuhdeauto ja onko kyydissä muita matkustajia. Kilometrikorvauksen voi saada vaikkei omistaisikaan autoa: esimerkiksi ystävältä lainatulla autolla tehdystä työajosta voi täysin laillisesti saada kilometrikorvauksen. Olennaista on, että kysymyksessä ei ole korvauksia maksavan työnantajan luontoisetuna tai työnantajan muutoin käyttöön antama auto.Saanko kilometrikorvauksen ystavani autosta? . Taloustaito 28.5.2015, verojuristi Tero Hämeenaho. Talouselämä- lehden laskelmien mukaan tämä tulevakin taso on liian korkea: juoksevat kulut polttoaineista, huollosta ja rengaskuluista ovat enintään 15 senttiä kilometriltä ja kilometri ei vähennä auton arvoa läheskään 10 sentillä. Arvonalenema johtuu lähinnä iästä, ei ajokilometreistä, ja myös ensimmäisten 15 000 kilometrin 43 sentin korvaus on lehden mukaan hyvin korkea kuluihin nähden. Lehden mukaan 20 senttiä jokaiselta kilometriltä korvaisi kulut ja enempi on pois muilta veronmaksajilta. Kilometrikorvausta ei pidä sekoittaa verotuksessa tehtävään työmatkavähennykseen. == Kilometrikorvausten määrä == Vuonna 2017 kilometrikorvauksia maksettiin 971 miljoonaa euroa 778 233 henkilölle. Keskimääräinen korvaus oli 1248 € saajaa kohden.Ennakkotietoa henkilöasiakkaiden tuloista, luontoiseduista ja kustannusten korvauksista 2016. Vero.fi 2016. Viitattu 12.5.2019. Kilometrikorvausten määrä vuosittain1.1 Luontoisedut ja kustannusten korvaukset alueittain. Vero.stat.fi. Viitattu 12.5.2019. Vuosi Verovapaat korvaukset Saajien määrä 2014 1 025 032 971 780 243 2015 1 002 676 284 771 004 2016 1 002 114 278 764 668 2017 971 480 472 778 233 == Aiheesta muualla == * Kilometrikorvauslaskuri - verovapaiden kilometrikorvausten määrä. ==Lähteet== Luokka:Työ
Antennisiipisimppu

Antennisiipisimppu (Pterois antennata) on koralliriutoilla elävä myrkyllinen kala. Antennisiipisimppu kasvaa 30–40 cm pitkäksi. Sen vartalo on litteä. Evissä on näkyvät ruodot: selkäevissä noin 12 molemmissa, peräevässä kolme kovaa ja kuusi pehmeää ja vatsaevässä 17 evää. Kalan väri on punertava ja siinä on tummia pystyraitoja. Selvin lajituntomerkki on vatsaevien verkkomainen räpylä, joka ulottuu vain noin puoleenväliin eväruotoja. Siinä on yksi tai useampia tummia silmäkuvioita. Jäykät eväruodot sisältävät myrkkyä, ja niiden pisto vastaa vaikutuksiltaan mehiläisen pistoa. Antennisiipisimppuja tavataan indopasifisella merialueella. Se viihtyy laguuneissa ja merenpuoleisilla riutoilla. Se piileksii päivisin koloissa ja kivien alla ja saalistaa öiseen aikaan. == Lähteet == Luokka:Meriakvaariokalat Luokka:Skorpionisimput
Lakalaka

Lakalaka on alun perin 1800-luvulla kehittynyt tongalainen tanssin ja laulun perinne. Sitä pidetään usein Tongan kansallistanssina. Lakalaka-esitys kestää noin puoli tuntia, ja siihen voi osallistua jopa useita satoja esittäjiä. Osallistujat ovat riveissä, miehet yleisön näkökulmasta oikealla ja naiset vasemmalla. Miehet tanssivat nopein, energisin liikkein; naiset tekevät siroja tanssiaskelia, jotka on sovitettu yhteen käsien liikkeiden kanssa. Esitykseen kuuluvat tanssin lisäksi käsien taputukset ja polyfoninen laulu. Esitystä johtaa punake. Aiheet voivat liittyä esimerkiksi Tongan historiaan ja tongalaisiin taruihin. Lakalaka kuuluu Unescon Aineettoman kulttuuriperinnön luetteloon. == Lähteet == == Aiheesta muualla == * Luokka:Tongan kulttuuri Luokka:Tanssit Luokka:Unescon aineettoman kulttuurin perintökohteet
McKeeva Bush

William McKeeva Bush on caymansaarelainen poliitikko ja nykyinen Caymansaarten pääministeri. Bush valittiin pääministeriksi vuonna 2009. Hän huolehtii samalla myös valtiovarainministerin ja turismiministerin tehtävistä. ==Lähteet== Luokka:Caymansaarten pääministerit Luokka:Syntymävuosi puuttuu Luokka:Elävät henkilöt
Soulgrind

Soulgrind on suomalainen goottimetalli- /black metal -yhtye, joka on perustettu vuonna 1992. Jäsenet toimivat useissa eri yhtyeissä, kuten Thy Serpentissä ja Finntrollissa. == Jäsenet == * Whisper Lilith – laulu * Lord Heikkinen – kitara (1992–) * Tero Kemppainen – kitara * Tapio Wilska – basso * Azhemin – kosketinsoitin, laulu === Entiset jäsenet === * Agathon the Beast – rummut * JP Immonen – basso * Louhi the Beast – rummut * Toni Näykki – kitara * Trooper – kitara * Ceasar McLaunone – laulu == Diskografia == ;Studioalbumit * * * * * * * * * EP:t * * * ;Demot * == Aiheesta muualla == * * Luokka:Suomalaiset black metal -yhtyeet
King Island

King Island on Tasmanialle kuuluva saari Bassinsalmella, Australiassa. Se sijaitsee puolessavälissä matkaa Victoriasta Tasmanian pääsaarelle. King Island on pituudeltaan 64 kilometriä ja leveydeltään 26 kilometriä. Sillä on yli 145 kilometriä rantaviivaa, ja siellä on laaja ja epätavallinen valikoima merilintuja ja luonnonvaraisia eläimiä. Lisäksi saari tunnetaan elintarvikkeista, joita tuotetaan sen nautafarmeilla ja meijereissä.King Island Information King Islandin vakituisten asukkaiden määrä on noin 1 600, ja näistä 700 asuu Curriessa saaren länsirannalla. Saaren muut kylät ovat Naracoopa ja Grassy. King Islandin lentoasemalta on päivittäiset yhteydet Victoriaan ja Tasmaniaan. King Island on nimetty kuvernööri Philip Gidley Kingin mukaan. Saaren ympärillä sijaitsevat New Year Island, Christmas Island ja Councillor Island. Saari muodostaa kuntana oman paikallishallintoalueensa. == Lähteet == == Aiheesta muualla == Luokka:Australian saaret Luokka:Tasmania
Tanya Kemppainen

Tanya Kemppainen on suomalainen laulaja. Hän tuli suuren kansan tietoisuuteen Lullacryn laulajana vuosina 1998–2002. Nykyään hän toimii goottimetalliyhtyeen Soulgrindin laulajana. Kemppainen on toiminut myös yhtyeissä Gloomy Grim ja Silentium, sekä laulanut vuonna 2004 ilmestyneellä Raskasta joulua -albumilla kappaleen "Maa on niin kaunis". == Diskografia == ;Soulgrind * * * * * * * ;Silentium * ;Gloomy Grim * * ;Lullacry * * * == Aiheesta muualla == * * Luokka:Suomalaiset metallimusiikin laulajat Luokka:Syntymävuosi puuttuu Luokka:Elävät henkilöt
Kalottimaaottelu

Kalottimaaotteluiksi (Kalottkamp) kutsutaan urheilussa Suomen, Ruotsin ja Norjan pohjoisosien välisiä maaotteluita. Mukana on urheilijoita maiden Pohjoiskalotin alueella sijaitsevista maakunnista ja lääneistä. Suomesta on lisäksi edustettuna Pohjois-Pohjanmaa. Kalottimaaotteluita on eri urheilulajeissa käyty jo vuosikymmenien ajan. Viime vuosina on Kalottimaotteluita järjestetty ainakin tenniksessä, voimailulajeissa, yleisurheilussa sekä jalkapallon eri ikäluokissa. Mukana voi olla myös Murmanskin alue Venäjältä, jolloin maaotteluita kutsutaan nimellä Barentskamp. == Lähteet == Luokka:Urheilutapahtumat
Lallin asumus

thumb|Lallin asumus. Lallin asumus (myös Lallin maja) on talonpoika Lallin asuinpaikaksi väitetty muinaisjäännös Köyliön pohjoisosassa. Se sijaitsee Lootinnummella noin puolitoista kilometriä Kokemäen raviradan ja Ilmiinjärven länsipuolella. Läheiseltä maantieltä on paikalle matkaa kaksi kilometriä. Perimätiedon mukaan piispa Henrikin surmannut Lalli asui Lootinnummella paettuaan sinne veritekonsa jälkeen. ==Yleistä== Lallin asumus on kangasmaaston keskellä rehevässä lehtosaarekkeessa, jonka läpi virtaa Lallin puroksi kutsuttu kapea uoma. Alueella on tarinoiden mukaan ollut jäänteitä jonkinlaisesta rakennuksesta, mutta nykyään se käsittää vain kivistä kootun ja kiukaaksi tulkitun röykkiön, opastaulun sekä paikalla olevaan suurehkoon kiveen 1970-luvulla kiinnitetyn muistolaatan. Lisäksi puron yli on rakennettu pieni silta. Parin kilometrin päässä kulkee Kokemäen ja Köyliön välinen yhdystie 2040, jolta kotiseutuyhdistys Köyliö-seura on järjestänyt paikalle viitoituksen. Paikalla ei ole tehty arkeologisia kaivauksia, joten todellista varmuutta mahdollisesta asumuksen laadusta tai muistakaan varmoista historiallisista seikoista ei ole. thumb|left|Asumus sijaitsee puron varrella. ==Tutkimukset asumuksella== Lallin asumuksella ei ole milloinkaan suoritettu tarkempia tutkimuksia, eikä siellä olevaa kiviröykkiötäkään ole ajoitettu. Se lienee kuitenkin peräisin historialliselta ajalta eikä ole esimerkiksi pronssi- tai rautakautinen hautaröykkiö. Asumuksen sijaintia ei mainita keskiaikaisissa lähteissä, joten käsitys paikasta Lallin asuinsijana on todennäköisesti myöhempää perua. Paikalla oleva suuri kivi saattaa olla vanha rajamerkki. ==Toinen väitetty Lallin asuinpaikka == thumb|Kiveen kiinnitetty muistolaatta. Satakunnassa on myös toinen paikka, jonne Lalli perimätiedon mukaan pakeni surmatyönsä jälkeen. Se sijaitsee Harjavallan Hiirijärvellä noin 13 kilometrin päässä Köyliön asumuksesta. Tämä niin sanotun Lallin itkukiven lähellä ollut paikka mainitaan asiakirjoissa jo vuonna 1486 Lallis bostadh -nimisenä rajamerkkinä.Tapio Salminen: Joki ja sen väki – Kokemäen ja Harjavallan historia jääkaudesta 1860-luvulle, Kokemäen ja Harjavallan kaupungit ja seurakunnat, 2007. Mahdollista on, että molemmilla paikkakunnilla olevat asuinsijat on keksinyt katolinen kirkko 1400–1500-luvulla. Näin se olisi saanut oikeudet niitä ympäröiviin maa-alueisiin, koska Henrik-piispan surmanneen Lallin omaisuuden katsottiin kuuluvan kirkolle. ==Lähteet== *Museovirasto, Kulttuuriympäristön rekisteriportaali ===Viitteet=== ==Aiheesta muualla== *Lallin asumus Maanmittauslaitoksen Karttapaikassa Luokka:Köyliön rakennukset ja rakennelmat Luokka:Suomen muinaisjäännökset Luokka:Satakunnan nähtävyydet Luokka:Piispa Henrik ja Lalli
Naso elegans

Naso elegans on välskärikaloihin kuuluva kalalaji. Se voi kasvaa 35 cm, joskus jopa 45 cm pitkäksi. Sitä tavataan Intian valtameressä ja Punaisellamerellä, ja sitä aiemmin pidettiin silosarvikalan paikallisena värimuotona. Nuoret yksilöt ovat vaaleanharmaita, ja niiden selkää pitkin kulkee keltainen raita. Vanhemmiten kalat tummenevat, niiden pyrstö muuttuu lyyramaiseksi ja sen tyveen muodostuu kaksi oranssinkeltaista pilkkua. Silmien ja huulien ympärille tulee tumma raita ja huulet muuttuvat keltaisiksi. == Lähteet == Luokka:Välskärikalat (heimo)
Luca Cambiaso

Luca Cambiaso, myös Cambiasi ja Cangiagio (18. marraskuuta 1527 Moneglia – 6. syyskuuta 1585) oli italialainen manierismin taidemaalari. Cambiason isä oli taidemaalari Giovanni Cambiaso. Myös Cambiason poika Orazio Cambiaso oli taiteilija. Varhaiskypsä Cambiaso avusti isäänsä viisitoistavuotiaana tilausten maalaamisessa. Vuonna 1583 Filip II kutsui hänet Espanjaan maalamaan freskoja El Escorialiin. Kirkon holveihin maalaamastaan suuresta paratiisiaiheisesta freskosta Cambiasolle maksettiin kaksi tuhatta dukaattia, joka oli luultavasti suurin siihen mennessä maksettu palkkio yksittäisestä maalauksesta. Filip toisen kerrotaan seuranneet Cambiason työskentelyä, kun hän muutti lapsen ilmeen parilla siveltimenvedolla nauravasta itkeväksi. Cambiaso maalasi toisinaan molemmilla käsillä yhtä aikaa. Cambiason maalauksia on genovalaisissa kirkoissa. Hänet tunnetaan lisäksi nocturnemaalauksistaan, kuten Madonna kynttilänvalossa. Hän oli myös tuottelias piirtäjä. 1560-luvun puolivälissä hän alkoi piirtää pelkistettyä geometrista tyyliä käyttäen, inspiraationa olivat mahdollisesti toimineet Albrecht Dürerin ja muiden saksalaistaiteilijoiden samansuuntaiset teokset. Maalauksessa Cambiaso sai vaikutteita myös Correggiolta. Tiedosto:Part16-22mAllFacciataLomellini4GenovaItaly.jpg|Palazzo Saluzzon maalauksia Genovassa, Via Lomellini 4, 1543–1544. Tiedosto:Part14mMidFacciataLomellini4GenovaItaly.jpg|Pelkistettyjä hahmoja Palazzo Saluzzon seinässä. Tiedosto:Luca Cambiaso - Holy Family with St John the Baptist - Google Art Project.jpg|Pyhä perhe ja Johannes Kastaja kynttilänvalossa, 1578. ==Aiheesta muualla== *Cambiaso (pdf) Blanton museum of art Luokka:Italialaiset taidemaalarit Luokka:Vuonna 1527 syntyneet Luokka:Vuonna 1585 kuolleet Luokka:Manierismin taiteilijat
Lelio Orsi

Lelio Orsi(1511 Novellara, Reggio Emilia - 1587) oli italialainen manierismin taidemaalari. Orsin tunnettuihin maalauksiin kuuluvat Pyhän Katariinan marttyyrikuolema ja Pyhä Yrjö. Orsi sai vaikutteita Antonio da Correggiolta, Parmigianinolta ja Michelangelolta. Orsi oli opissa Giovanni Giarolan luona, joka oli Correggion oppilas. Orsi teki 1554–1555 matkan Roomaan, missä hän luultavasti tutustui muun muassa Giulio Romanon ja Michelangelon teoksiin. Orsi maalasi paljon pieniä kabinettimaalauksia, ei niinkään suuria alttaritauluja. Hänen teoksistaan monet päätyivät ferraralaisten herttuoiden kokoelmiin. ==Lähteet== ==Aiheesta muualla== Luokka:Italialaiset taidemaalarit Luokka:Manierismin taiteilijat Luokka:Vuonna 1511 syntyneet Luokka:Vuonna 1587 kuolleet
Pellegrino Tibaldi

Pellegrino Tibaldi tai vain Pellegrino (1527 Puria di Valsolda – 1596 Milano) oli italialainen manierismin taidemaalari, kuvanveistäjä ja arkkitehti. Italiassa Tibaldi työskenteli Palazzo Poggissa Bolognassa, Roomassa, Anconassa ja Lombardiassa. Hän maalasi myös freskoja El Escorialissa Espanjassa. ==Lähteet== Tiedosto:EscorialBiblioteca.jpg|Tibaldin maalauksia El Escorialin kirjastossa. Tiedosto:BibliotecaSalomonSaba.jpg|Salomon ja Saaban kuningatar El Escorialin kirjastossa, 1586. == Aiheesta muualla == Luokka:Italialaiset taidemaalarit Luokka:Manierismin taiteilijat Luokka:Vuonna 1527 syntyneet Luokka:Vuonna 1596 kuolleet Luokka:Italialaiset arkkitehdit
Vretan luostari

Vretan luostari on Ruotsissa Linköpingin kunnan alueella sijainnut luostari. Se toimi mahdollisesti benediktiläisenä nunnaluostarina.Riksantikvarieämbetet: Klostret i Vreta – Sveriges äldsta Nykyisin siitä on jäljellä vain rauniot ja luostarin kirkko, joka on edelleen käytössä. Kuningas Inge vanhempi ja kuningatar Helena lahjoittivat maata luostaria varten, ja koska kuningas kuoli vuonna 1110, on luostarin päätelty olevan sistersiläisten perustamia vanhempi. Vretan luostari on mahdollisesti Ruotsin vanhin luostari ja perustettu jo sukupolven verran ennen Alvastran, Nydalan ja Varnhemin luostareita. Arkeologisissa kaivauksissa on löydetty jäänteitä rakennuksista, jotka saattavat olla peräisin vielä vanhemmasta kuninkaankartanosta. ==Lähteet== ==Aiheesta muualla== * Historiska museet: Tygrester kastar nytt ljus på Vreta Kloster * Föreningen Klosterlivet i Vreta * Riksantikvarieämbetet: Vreta kloster * Svenska kyrkan: Svensk historia i Vreta Luokka:Ruotsin luostarit Luokka:Benediktiiniluostarit Luokka:Linköpingin kunta
Varnhemin luostari

Varnhemin luostari on Ruotsissa nykyisen Skaran kunnan alueella sijainnut luostari. Se oli sistersiläisten käytössä ja on nykyään raunioina. Luostarin läheltä on arkeologisissa kaivauksissa löydetty 800-luvulta peräisin oleva kristillinen hautausmaa, jonka perusteella on päätelty kristinuskon levinneen alueelle sata vuotta aikaisemmin kuin oletettiin.Sensationella fynd i Varnhem Svenska Dagbladet 28.9.2007. Viitattu 16.3.2013. Vuonna 1150 rakennettu Varnhemin luostarikirkko on edelleen käytössä.Svenska kyrkan: Möt Arn och Birger Jarl ==Lähteet== ==Aiheesta muualla== * Varnhem - Klosterstaden * Skövde Nyheter: Populärt med guidad klostertur Luokka:Sisterssiläiset luostarit Luokka:Ruotsin luostarit Luokka:Skaran kunta
Lastenreuma

Lastenreuma eli Stillin tauti (Arthritis rheumatoides juvenilis) on tulehduksellinen niveltauti, johon sairastutaan yleensä alle 12-vuotiaana. Lastenreuma ei ole yksi ja yhtenäinen tauti, jonka vuoksi se luokitellaan tavallisesti seitsemään alatyyppiin. Kaikista näistä käytetään nimeä lastenreuma, juveniili idiopaattinen artriitti (JIA). Tautiin sairastuu vuosittain Suomessa 150–200 lasta. Sen hoitona ovat yleensä metotreksaatti, nivelten paikallishoidot kortisoni-injektioilla ja fysioterapia, mutta kaikkein vaikeimpiin tapauksiin on viime vuosina tullut käyttöön tuumorinekroositekijää estävät aineet.Lastenreuman lääkehoito tänään Lasten ja aikuisten Stillin taudin pitkäaikaiseen hoitoon voidaan käyttää nykyisin anakinraa, joka kuuluu biologisten lääkkeiden ryhmään. Tunnettu sairastunut on ruotsalainen NHL-maalivahti Anders Lindbäck, joka sairastui 19-vuotiaana mutta on pelikunnossa päivittäisen kortisoni-injektion ansiosta.Viimeinen piikki pelasti uran, Helsingin Sanomat 12.12.2012 s. B7 == Lähteet == == Aiheesta muualla == *Reumaliitto: Lastenreuma *Reumaliitto: Anakinra Luokka:Tuki- ja liikuntaelinten sairaudet Luokka:Autoimmuunisairaudet Luokka:Sidekudossairaudet Luokka:Lastentaudit Luokka:Reumatologia
Bretonsaari (Louisiana)

Bretonsaari on saari (tai joukko saaria) Yhdysvaltain rannikolla Meksikonlahdella. Se sijaitsee heti Chandeleursaarten eteläpuolella ja muodostaa niiden kanssa luonnonsuojelualue Breton National Wildlife Refugen. Kuten Chandeleursaaretkin, Bretonsaari on matala hiekkasaari, jonka maantieteeseen Meksikonlahden myrskyt vaikuttavat. 1900-luvulla ainakin Hurrikaani Opal 1995 ja Hurrikaani Georges 1998 vuorollaan jakoivat yhtenäiseksi kasautuvaa saarta uudelleen kahteen tai kolmeen osaan.POSTHURRICANE IVAN SURVEY OF CHANDELEUR ISLANDS, LOUISIANA USGS National Wetlands Research Center 2012. Viitattu 12.12.2012 1996 saari oli pienentynyt 125 eekkeriin (0,5 km²) vuoden 1869 820 eekkeristä ja 2000-luvun alussa arveltiin saaren pinnanylisten osien voivan hävitä kokonaan.Consistency Issues & Projects - Department of Natural Resources, State of Louisiana Viitattu 12.12.2012. ==Lähteet== Luokka:Yhdysvaltain saaret Luokka:Louisianan maantiede
Bretonsaari

Breton -nimisiä saaria: *Bretonsaari (Louisiana), saari Meksikonlahdella *Bretonsaari (Antarktis), saari Etelämantereen rannikolla *Cape Breton Island, saari Nova Scotiassa, Kanadassa